Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 34/13/5507	Námestovo, 6.3.2013
EEČ : 2-41-34-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Peňažná suma určená na všeobecne prospešné účely: 83,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 83,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-30/NO-DK-2013.
dňa 21.11.2012 v čase okolo 12.00 hod. vošla do predajne supermarketu TEMPO v XXXXX XXXXX  kde z priestorov predajne odcudzila 10 ks COOP vajcia slepačie, 1 ks jogurt Bohunka čokoláda 130 g, 1 ks mliečna ryža Riso 175g + 25 g grátis, 1 ks smotanu na šľahanie Rajo 500 ml, 1 ks dámske tielko dotto camosile Bellinda a 1 ks vianočná kazeta rexona women, ktoré vložila do svojej kabelky a predajňu opustila bez zaplatenia. Následne v ten istý deň v čase okolo 17.00 hod opätovne vošla do predajne TEMPO v Námestove, kde z priestorov predajne odcudzila 1 ks čokoláda mliečna 100g, 1 ks čokoláda Orion 100 g, 1 ks mozarella Jager 100 g, 1 ks Zottarela classik 125 g, 1 ks Zottarella light 125 g, 1 ks Monte kelímok 125 g, 1 ks jogurt smotanový Medovník 145 g, 1 ks smotana na šľahanie Rajo 30 % 250 ml, ktoré vložila do svojej kabelky, predajňu opustila bez zaplatenia, pričom za priestorom pokladne bola zadržaná pracovníkom supermarketu TEMPO XXXXX, čím spoločnosti COOP Jednota XXXXX, spotrebné družstvo, so sídlom XXXXX XXXXX odcudzením vecí spôsobila škodu v sume 30,76 €,  pričom uvedeného skutku sa dopustila po tom, ako bola rozkazom Obvodného úradu XXXXX, Odbor vnútornej a všeobecnej správy, sp. zn. PK:2012/15/MU zo dňa 09.01.2012, ktorý nadobudol právoplatnosť dňa 27.01.2012 uznaná vinnou zo spáchania priestupku proti majetku  podľa § 50 ods. 1 zák. č. 372/1990 Zb. o priestupkoch, kedy jej bola uložená v rozkaznom konaní v zmysle § 87 a nasl. zák. č. 372/1990 Zb. o priestupkoch pokuta v sume 50,- € pre spáchanie drobnej krádeže v meste XXXXX
Odôvodnenie: 
Uznesením povereného príslušníka OO PZ v Námestove pod sp. zn. ČVS:ORP-30/NO-DK-2013 zo dňa 14.01.2013 bolo XXXXX, nar. XXXXX v XXXXX, trvale bytom XXXXX, okr. XXXXX podľa § 206 ods. 1 Trestného poriadku vznesené obvinenie pre prečin krádeže podľa § 212 ods. 2 písm. f/ Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a poškodený COOP Jednota XXXXX, so sídlom XXXXX XXXXX, zastúpený XXXXX, prostredníctvom probačného a mediačného úradníka Okresného súdu v Námestove uzavreli dňa 14.02.2013 dohodu o zmieri, v rámci ktorej obvinená XXXXX tohto dňa vyhlásila, že spáchala skutok spočívajúci v tom, dňa 21.11.2012 v čase okolo 12.00 hod. vošla do predajne supermarketu TEMPO v XXXXXXXXXX XXXXX  kde z priestorov predajne odcudzila 10 ks COOP vajcia slepačie, 1 ks jogurt Bohunka čokoláda 130 g, 1 ks mliečna ryža Riso 175g + 25 g grátis, 1 ks smotanu na šľahanie Rajo 500 ml, 1 ks dámske tielko dotto camosile Bellinda a 1 ks vianočná kazeta rexona women, ktoré vložila do svojej kabelky a predajňu opustila bez zaplatenia. Následne v ten istý deň v čase okolo 17.00 hod opätovne vošla do predajne TEMPO v Námestove, kde z priestorov predajne odcudzila 1 ks čokoláda mliečna 100g, 1 ks čokoláda Orion 100 g, 1 ks mozarella Jager 100 g, 1 ks Zottarela classik 125 g, 1 ks Zottarella light 125 g, 1 ks Monte kelímok 125 g, 1 ks jogurt smotanový Medovník 145 g, 1 ks smotana na šľahanie Rajo 30 % 250 ml, ktoré vložila do svojej kabelky, predajňu opustila bez zaplatenia, pričom za priestorom pokladne bola zadržaná pracovníkom supermarketu TEMPO XXXXX, čím spoločnosti COOP Jednota XXXXX, spotrebné družstvo, so sídlom XXXXX XXXXX odcudzením vecí spôsobila škodu v sume 30,76 €,  pričom uvedeného skutku sa dopustila po tom, ako bola rozkazom Obvodného úradu XXXXX, Odbor vnútornej a všeobecnej správy, sp. zn. PK:2012/15/MU zo dňa 09.01.2012, ktorý nadobudol právoplatnosť dňa 27.01.2012 uznaná vinnou zo spáchania priestupku proti majetku  podľa § 50 ods. 1 zák. č. 372/1990 Zb. o priestupkoch, kedy jej bola uložená v rozkaznom konaní v zmysle § 87 a nasl. zák. č. 372/1990 Zb. o priestupkoch pokuta v sume 50,- € pre spáchanie drobnej krádeže v meste XXXXX, pričom tento skutok napĺňa znaky skutkovej podstaty prečinu krádeže podľa § 212 ods. 2 písm. f/ Trestného zákona. 

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná a pokiaľ ide škodu spôsobenú činom, tak obvinená XXXXX škodu trestným činom nespôsobila, čo potvrdil zástupca poškodeného XXXXX pri konaní pred probačným a mediačným úradníkom na Okresnom súde v Námestove dňa 14.02.2013,

a napokon dňa 6. marca 2013 obvinená XXXXX na účet Okresnej prokuratúry v Námestove vložila peňažnú sumu vo výške 166,- €, určenú na všeobecne prospešné účely pre XXXXX, vo výške 83,- €  a na peňažnú pomoc obetiam trestnej činnosti vo výške 83,- €. Táto suma je primeraná závažnosti spáchaného trestného činu. 

Obvinená a poškodený s týmto spôsobom vybavenia veci vyslovili súhlas. 

Obvinená XXXXX podľa odpisu z registra trestov súdne trestaná nebola, jedenkrát bola postihnutá pre priestupok Obvodným úradom XXXXX. Tiež neboli o nej zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Mravec
prokurátor